প্রথম ম্যাচে ‘বাদ’ অধিনায়ক হার্দিক! কেন?

ওয়েব ডেস্ক: বদলে যাচ্ছে মুম্বই ইন্ডিয়ান্সের (Mumbai Indians) অধিনায়ক? না। এক ম্যাচের জন্য হার্দিক পান্ডিয়ার (Hardik Pandiya) বদলে ক্যাপ্টেন হবেন সূর্যকুমার যাদব (Suryakumar Yadav)। সূর্যকুমার যাদব এবারের আইপিএলে (IPL 2025) মুম্বই ইন্ডিয়ান্সের প্রথম খেলায় অধিনায়কত্ব করবেন। রবিবার চেন্নাইয়ে চেন্নাই সুপার কিংসের সঙ্গে মুম্বই ইন্ডিয়ান্সের ম্যাচ রয়েছে। হার্দিক পান্ডিয়াই বুধবার এই তথ্য জানিয়েছেন।

গত আইপিএলে স্লো ওভাররেটে একটি ম্যাচের শাস্তিস্বরূপ এবার প্রথম ম্যাচে খেলবেন না হার্দিক। প্রধান কোচ মাহেলা জয়বর্ধনে জানিয়েছেন, মুম্বই ইন্ডিয়ান্স শিবিরকে হার্দিকের বিষয়ে জানানো হয়েছে।
ভারতের টি২০ টিমের অধিনায়ক সূর্যকুমার যাদব। ২২ মার্চ এবার আইপিএল শুরু হচ্ছে। হার্দিক পান্ডিয়া জানিয়েছেন, আমার অনুপস্থিতিতে সূর্য ভারতকে নেতৃত্ব দেবে। এই ফর্ম্যাটে তিনি আদর্শ বাছাই।