বৃষ্টির জেরে বাতিল হবে কলকাতা-মুম্বই ম্যাচ? জানুন বড় আপডেট

ওয়েব ডেস্ক: ইডেনে হারের পর গুয়াহাটিতে রাজস্থানকে হারিয়ে জয়ে ফিরেছে কলকাতা নাইট রাইডার্স (Kolkata Knight Riders)। আজ মিশন মুম্বই। ওয়াংখেড়েতে মুম্বই ইন্ডিয়ান্সের (Mumbai Indians) মুখোমুখি হতে চলেছে নাইটরা। এই ম্যাচ (KKR vs MI) জিতে পয়েন্ট টেবিলে উন্নতি করতে মরিয়া নাইটরা। অন্যদিকে, আজও প্রথম জয়ের খোঁজে মরিয়া হার্দিকের মুম্বই। কিন্তু দুই দলের এই অভিসন্ধি কি পূরণ হবে? বৃষ্টি কি আজকের এই খেলায় ব্যাঘাত ঘটাতে পারবে? জেনে নিন বড় আপডেট।

আবহাওয়া সংস্থা অ্যাকুওয়েদারের পূর্বাভাস অনুযায়ী, ম্যাচের দিন ওয়াংখেড়ে স্টেডিয়ামের আকাশ মেঘলা থাকার সম্ভাবনা ৮৩ শতাংশ। তবে বৃষ্টির সম্ভাবনা মাত্র ১০ শতাংশ। অর্থাৎ খেলা বাধাপ্রাপ্ত হওয়ার আশঙ্কা খুবই কম। দিনের সর্বোচ্চ তাপমাত্রা ৩৭ ডিগ্রি সেলসিয়াস এবং সর্বনিম্ন তাপমাত্রা থাকবে ২৬ ডিগ্রি সেলসিয়াস। বাতাসের গতিবেগ ঘণ্টায় ৯ থেকে ১৩ কিলোমিটার হতে পারে। তবে এদিন আপেক্ষিক আর্দ্রতা খানিকটা বাড়তে পারে।

আরও পড়ুন: খেলা দেখাচ্ছেন KKR-এর প্রাক্তনীরা! জার্সি বদলে সকলেই আগুন ফর্মে

এই আইপিএলে (IPL 2025) রাতের ম্যাচগুলিতে শিশির প্রভাব বা ডিউ ফ্যাক্টর বোড় ভূমিকা পালন করছে। মুম্বইয়ের মতো আর্দ্র জায়গায় শিশির বেশি পড়ার সম্ভাবনা থাকছে। তাই এই ম্যাচেও দ্বিতীয় ইনিংসে বল গ্রিপ করতে সমস্যা হতে পারে বোলারদের। এই কারণে টস জিতে প্রথমে বোলিং করার সিদ্ধান্ত নেওয়া সেরা বিকল্প হতে পারে উভয় দলের অধিনায়কের কাছেই।

পিচের কথা বললে, ওয়াংখেড় সাধারণত ব্যাটারদের সাহায্য করে। ছোট বাউন্ডারি থাকায় বড় শট খেলা তুলনামূলক সহজ হয়। ফলে প্রথম ইনিংসে বড় স্কোর হওয়ার সম্ভাবনাই বেশি। তবে এই উইকেটে অতিরিক্ত বাউন্স থাকে। ফলে পেসাররা এই মাঠে বাড়তি সুবিধা পেতে পারেন। তাই এই ম্যাচে হাড্ডাহাড্ডি লড়াই দেখা যেতে পারে।